1. ΒΑΣΙΛΙΚΟΝ ΔΙΑΤΑΓΜΑ της 1/17 Αυγ. 1956 (ΦΕΚ Α΄ 179) Περί των όρων και διατυπώσεων καθ’ ους επιτρέπεται η κατεργασία ξηράς σταφίδος εν γένει προς παρασκευήν συμπεπυκνωμένου σιροπίου προς εξαγωγήν εις Αγγλίαν. Έχοντες υπ’ όψει:1)Τα άρθρ. 9 (παρ. 1) και 15 (παρ. 2, εδάφ. β΄) του Νόμ. 3501/1928) περί κυρώσεως και τροποποιήσεως του από 13 Νοεμ. 1927 Ν.Δ/τος «περί κυρώσεως και τροποποιήσεως των Ν.Δ. 1) από 12 Μαΐου 1926 «περί εμπορίου του οίνου κλπ.» και 2)από 10.9.1926 «περί αναστολής ισχύος των άρθρ. 8 και 13 του Ν.Δ. της 12.5.1926 κλπ.», ως τα άρθρα ταύτα ετροποποιήθησαν υπό του Ν.Δ. 3419/1955 «περί τροποποιήσεως και συμπληρώσεως ισχυουσών διατάξεων Νόμων περί εμπορίας του οίνου και προστασίας της οινοπαραγωγής» και 2)την υπ’ αριθ. 328/1956 γνώμην του Συμβουλίου Επικρατείας, προτάσει των Ημετέρων επί των Οικονομικών και Γεωργίας Υπουργών, απεφασίσαμεν και διατάσσομεν: Παρασκευή συμπεπυκνωμένου σιροπίου Εργοστάσια δικαιούμενα παρασκευής τούτου Όροι ους δέον να πληροί Άρθρ.1.-1.Η κατεργασία ξηράς σταφίδος εν γένει τόσον της εκ του ελευθέρου εμπορίου αγοραζομένης, όσον και της ανηκούσης εις τον Αυτόνομον Σταφιδικόν Οργανισμόν προς παρασκευήν συμπεπυκνωμένου σιροπίου (κοινώς γλεύκους) προοριζομένου αποκλειστικώς προς εξαγωγήν εις την Αγγλίαν επιτρέπεται μόνον εις τα δυνάμει ειδικής αδείας λειτουργούντα οινοπνευματοποιεία β΄ κατηγορίας, εφ’ όσον ταύτα έχουσιν εφοδιασθή δια της κατωτέρω οριζομένης ειδικής αδείας, εκδιδομένης υπό του Γενικού Χημείου του Κράτους και ανανεουμένης κατ’ έτος. «Δια κοινών αποφάσεων των Υπουργών Οικονομικών, Εμπορίου και Γεωργίας δύναται να επιτραπή η εν τοις ανωτέρω οινοπνευματοποιείοις β΄ κατηγορίας κατεργασία ξηράς σταφίδος εν γένει προς παρασκευήν συμπεπυκνωμένου σιροπίου (κοινώς γλεύκους), προοριζομένου και δι’ ετέρας χώρας πέραν της Αγγλίας, εξαιρέσει των χωρών της Κοινής Ευρωπαϊκής Αγοράς, καθοριζομένων, δια των αποφάσεων τούτων, του τε εξακτέου δι’ εκάστην χώραν ποσού συμπεπυκνωμένου σιροπίου, ως και του χρόνου εντός του οποίου θα λάβη χώραν η εξαγωγή αύτη. Κατά τας περιπτώσεις εκδόσεως τοιούτων κοινών αποφάσεων εφαρμόζονται και δια τας οριζομένας υπ’ αυτών ετέρας χώρας αι διατάξεις του παρόντος Β.Δ/τος». Το εντός « » εδάφιον προσετέθη δια του Β.Δ. 352 της 30 Μαρτ./18 Ιουν. 1963 (ΦΕΚ Α΄ 95). 2.Η παρασκευή συμπεπυκνωμένου σιροπίου (κοινώς γλεύκους) δύναται να πραγματοποιήται είτε δια της διαδοχικής εκχυλίσεως της ξηράς σταφίδος εντός δεξαμενών εκχυλίσεως είτε δια της συμπυκνώσεως εντός ειδικών μηχανημάτων συμπυκνώσεως σακχαρούχων υγρών προερχομένων εκ της κατεργασίας ξηράς σταφίδος. 3.Το παραγόμενον συμπεπυκνωμένον σιρόπιον δέον να πληροί τους κάτωθι όρους: «α)Να είναι πυκνότητος τουλάχιστον 32 βαθμών σακχάρου (μπωμέ) εις 15 ο  Κ». Το εδάφ. α΄ αντικατεστάθη ως άνω δια του άρθρου μόνου Β.Δ. 2 της 9 Δεκ. 1961/3 Ιαν. 1962 (ΦΕΚ Α΄ 2). β)Να μη περιέχη ουσίας απαγορευομένας υπό του Νόμ. 3501/1928 περί εμπορίου του οίνου και προστασίας της οινοπαραγωγής. γ)Να μη είναι εξουδετερωμένον εν όλων ή εν μέρει. δ)Να μη έχη υποστή οιανδήποτε αλλοίωσιν, να είναι καθαρόν και απηλλαγμένον πάσης φύσεως ξένων υλών. Ειδική άδεια παρασκευής  συμπεπυκνωμένου σιροπίου Άρθρ.2.-1.Οι οινοπνευματοποιοί Β΄ κατηγορίας οι προτιθέμενοι να κατεργασθώσι ξηράν σταφίδα εν γένει προς παρασκευήν συμπεπυκνωμένου σιροπίου, οφείλουσιν, ένα μήνα προ της 1 Απριλίου εκάστου έτους, εάν προτίθενται από της ημέρας ταύτης να άρξωνται της εργασίας αυτών ή να συνεχίσωσιν αυτήν, ή ένα μήνα προ πάσης μεταγενεστέρας ενάρξεως των εργασιών αυτών να υποβάλωσιν εις το Γενικό Χημείον του Κράτους δια του αρμοδίου παραρτήματος αυτού αίτησιν περί τούτου, εν η δέον να ορίζωσι: α)Το όνομα και επώνυμον του εργοστασιάρχου και εν περιπτώσει απουσίας του το του αντιπροσώπου αυτού. β)Την πόλιν και θέσιν εν η κείται το οινοπνευματοποιείον Β΄ κατηγορίας. γ)Τον αριθμόν και χωρητικότητα των δεξαμενών εκχυλίσεως ξηράς σταφίδος του  (Αντί της σελ. 268,41(α) Σελ. 268,41(β) 228-115 Κατεργασία ξηράς Σταφίδας 28.Δ.γ.1 οινοπνευματοποιείου. δ)Τα ειδικά μηχανήματα συμπυκνώσεως και το σύστημα τούτων (βάκουουμ κλπ.), εφ’ όσον κέκτηνται τοιαύτα, τα δια την παρασκευήν του συμπεπυκνωμένου σιροπίου χρησιμοποιούμενα, μεθ’ απασών των συναφών μηχανικών εγκαταστάσεων, ως και τον αριθμόν και χωρητικότητα των ειδικώς διατιθεμένων δεξαμενών και δοχείων δια την εναποθήκευσιν των παραγομένων σακχαρούχων υγρών και συμπεπυκνωμένου σιροπίου.ε)Την ημερησίαν δυνατήν παραγωγήν εις συμπεπυκνωμένον σιρόπιον.ς)Την εφαρμοζομένην μέθοδον παρασκευής. Δεν απαιτείται όπως τα οινοπνευματοποιεία κέκτηνται ιδιαιτέρας εγκαταστάσεις εκχυλίσεως δια την χορήγησιν της κατά το παρόν Β.Δ/μα αδείας. 2.Η υπηρεσία του παραρτήματος του Γενικού Χημείου του Κράτους προβαίνει εις την επαλήθευσιν των εν τη αιτήσει διαλαμβανομένων και συντάσσει, περί τούτου έκθεσιν ην και υποβάλλει μετά της αιτήσεως εις την γενικήν διεύθυνσιν του Γενικού Χημείου του Κράτους. 3.Το Γενικόν Χημείον του Κράτους μετά τον έλεγχον της αιτήσεως ταύτης και λαμβάνον υπ’ όψει τα εν τη σχετική εκθέσει του αρμοδίου παραρτήματος αυτού διαλαμβανόμενα, χορηγεί ειδικήν άδειαν κατεργασίας ξηράς σταφίδος εν γένει προς παρασκευήν συμπεπυκνωμένου σιροπίου, εφ’ όσον το οινοπνευματοποιείον β΄ κατηγορίας κέκτηται:α)Την υπό του άρθρ. 7 του Κώδικος των Νόμων «περί φορολογίας του οινοπνεύματος» προβλεπομένην άδειαν εξασκήσεως επαγγέλματος. β)τας απαραιτήτους εγκαταστάσεις δια την εκχύλισιν της σταφίδος. γ)Τας απαραιτήτους εγκαταστάσεις δια την εναποθήκευσιν των προς συμπύκνωσιν προοριζομένων σακχαρούχων υγρών προερχομένων δια της εκχυλίσεως ξηράς σταφίδος ως και του παραγομένου συμπεπυκνωμένου σιροπίου.δ)Εγκαταστάσεις και διαθέτει εν γένει τα απαιτούμενα μέσα, δι’ ων εξασφαλίζεται η τήρησις των όρων της καθαριότητος και υγιεινής δια το παρασκευαζόμενον συμπεπυκνωμένον σιρόπιον. Έλεγχος και εποπτεία Τήρησις βιβλίου κινήσεως Άρθρ.3.-1.Οι οινοπνευματοποιοί β΄ κατηγορίας, οι κεκτημένοι την άδειαν παραγωγής συμπεπυκνωμένου σιροπίου, οι εισάγοντες εις τα οινοπνευματοποιεία των ξηράν σταφίδα εν γένει προς παρασκευήν συμπεπυκνωμένου σιροπίου οφείλουσιν άμα τη παραλαβή και προ πάσης κατεργασίας να ειδοποιήσωσι περί τούτου το αρμόδιον παράρτημα του Γ .Χ.Κ. , όπως προβή δια του εποπτεύοντος το εργοστάσιον χημικού εις δειγματοληψίαν προς εξακρίβωσιν της εις σάκχαρον περιεκτικότητός της. Σελ. 268,42(β) 228-116 Το αποτέλεσμα της χημικής αναλύσεως κοινοποιείται εις τον ενδιαφερόμενον εργοστασιάρχην, όστις, εν περιπτώσει διαφωνίας, δύναται να ζητήση εντός προθεσμίας πέντε ημερών την επανάληψιν της αναλύσεως επί του ετέρου των εις διπλούν ληφθέντων δειγμάτων. Η επανάληψις της αναλύσεως ενεργείται υπό της αρμοδίας υπηρεσίας της γενικής διευθύνσεως του Γ.Χ.Κ. το δε αποτέλεσμα ταύτης είναι υποχρεωτικόν δια τον εργοστασιάρχην. 2.Δεν επιτρέπεται η εναποθήκευσις των προς συμπύκνωσιν προοριζομένων υγρών εκχυλίσεως ξηράς σταφίδος προς παρασκευήν συμπεπυκνωμένου σιροπίου ως και του παραγομένου συμπεπυκνωμένου σιροπίου εις δεξαμενάς ή δοχεία πριν ή εξελεγχθή υπό της υπηρεσίας του αρμοδίου παραρτήματος του Γ .Χ.Κ. η χωρητικότης αυτών. 3.Οι οινοπνευματοποιοί β΄ κατηγορίας οι κατεργαζόμενοι ξηράν σταφίδα υποχρεούνται να τηρώσιν ίδιον βιβλίον, εν ω δέον να εγγράφωσιν ανελλιπώς και άνευ διαγραφών ή ξεσμάτων την εκάστοτε εισαγομένην ποσότητα ξηράς σταφίδος εις χιλιόγραμμα, την περιεκτικότητα ταύτης εις σάκχαρον συμφώνως προς τα οριστικά αποτελέσματα της χημικής αναλύσεως, την εκάστοτε κατεργαζομένην ποσότητα και τα εκάστοτε παραγόμενα ποσά υγρών εκχυλίσεως ξηράς σταφίδος εις λίτρα και τον βαθμόν σακχάρου (μπωμέ) και της εις σάκχαρον περιεκτικότητος τούτων. Εν τω αυτώ βιβλίω ούτοι εγγράφουσιν αναλυτικώς και κατά χρονολογικήν σειράν το εκάστοτε δια παραγωγήν συμπεπυκνωμένου σιροπίου διατιθέμενον ποσόν υγρών εκχυλίσεως ξηράς σταφίδος εις λίτρα μετά του βαθμού σακχάρου (μπωμέ) και της εις σάκχαρον περιεκτικότητος αυτών, το εκάστοτε παραγόμενον ποσόν συμπεπυκνωμένου σιροπίου εις λίτρα μετά του βαθμού σακχάρου (μπωμέ) και της εις σάκχαρον περιεκτικότητος αυτού και το συμφώνως προς τας ληφθείσας αδείας μεταφοράς εξαχθέν εις την αλλοδαπήν. Ομοίως εν τω αυτώ βιβλίω εγγράφουσι τα διατιθέμενα ποσά ξηράς σταφίδος, υγρών εκχυλίσεως ξηράς σταφίδος και συμπεπυκνωμένου σιροπίου, τα διατιθέμενα συμφώνως τω άρθρ. 9 του Νόμ. 3501/1928, ως το άρθρον τούτο ετροποποιήθη υπό του Ν.Δ. 3419/1955 «περί τροποποιήσεως και συμπληρώσεως ισχυουσών διατάξεων Νόμων «περί εμπορίας του οίνου και προστασίας της οινοπαραγωγής» εις τα εργοστάσια τα δικαιούμενα κατεργασίας ξηράς σταφίδος. «Ο προσδιορισμός του σακχάρου τόσον εις το συμπεπυκνωμένον σιρόπιον όσον και εις τα υγρά εκχυλίσεως ξηράς σταφίδος δέον απαραιτήτως να εκτελήται δια χημικής αναλύσεως». Η εντός « » τελευταία περίοδος προσετέθη δια του άρθρου μόνου Β.Δ. 2 της 9 Δεκ. 1961/4 Ιαν. 1962 (ΦΕΚ Α΄ 2). 28.Δ.γ.1 Κατεργασία ξηράς Σταφίδας Διάθεσις εις το εσωτερικόν Άρθρ.4.-1.Η εξαγωγή και μεταφορά προς διάθεσιν εις το εσωτερικόν ξηράς σταφίδος, υγρών εκχυλίσεως ξηράς σταφίδος εκ των προς παρασκευήν συμπεπυκνωμένου σιροπίου προοριζομένων, ως και συμπεπυκνωμένου σιροπίου επιτρέπεται μόνον κατόπιν εγγράφου αδείας του εποπτεύοντος το οινοπνευματοποιείον αρμοδίου παραρτήματος του Γενικού Χημείου του Κράτους, προκειμένου να μεταφερθώσι ταύτα εις το αυτό ή εις έτερον οινοπνευματοποιείον Β΄ κατηγορίας ή εις έτερα εργοστάσια δικαιούμενα εκ του νόμου κατεργασίας ξηράς σταφίδος. 2.Η άδεια αύτη εκδίδεται εκ τριπλοτύπου βιβλίου έχοντος τον υπό του Γενικού Χημείου του Κράτους καθοριζόμενον τύπον, περιλαμβάνει δε το ονοματεπώνυμον του αποστολέως και το του παραλήπτου, τον αριθμόν και το είδος των δοχείων, το βάρος αυτών μικτόν και καθαρόν εις χιλ/μα και προκειμένου περί υγρών εκχυλίσεως ξηράς σταφίδος και συμπεπυκνωμένου σιροπίου τον βαθμόν σακχάρου (μπωμέ) εις 15 ο  Κ και την εις σάκχαρον περιεκτικότητα τούτων, προκειμένου δε περί αραιών υγρών εκχυλίσεως ξηράς σταφίδος υποστάντων οινοπνευματικήν ζύμωσιν και τον βαθμόν οινοπνεύματος αυτών, τον τόπον προορισμού ως και την προθεσμίαν εντός της οποίας γενήσεται η τοιαύτη εξαγωγή και μεταφορά. Το εν των στελεχών της αδείας ταύτης τηρείται παρά του οινοπνευματοποιού και χρησιμεύει ως δικαιολογητικόν της γενομένης εξαγωγής, το δε δεύτερον συνοδεύει το μεταφερόμενον είδος και παραδίδεται εις τον παραλήπτην. Εν περιπτώσει καθ’ ην ενεργείται μεταφορά των ανωτέρω ειδών εξ οινοπνευματοποιείου εις οινοπνευματοποιείον β΄ κατηγορίας ή έτερον εργοστάσιον δικαιούμενον κατεργασίας ξηράς σταφίδος κείμενον εις ετέραν πόλιν, το εκδόσαν την άδειαν παράρτημα του Γενικού Χημείου του Κράτους ειδοποιεί τηλεγραφικώς το αρμόδιον χημικόν παράρτημα περί της ενεργουμένης μεταφοράς. Εξαγωγή εις Αγγλίαν Τηρητέοι όροι και διατυπώσεις Άρθρ.5.-1.Οι οινοπνευματοποιοί β΄ κατηγορίας οι κατεργαζόμενοι ξηράν σταφίδα εν γένει προς παρασκευήν συμπεπυκνωμένου σιροπίου, οσάκις προτίθενται να εξαγάγωσι τοιούτον σιρόπιον εις την Αγγλίαν , υποχρεούνται αφ’ ενός μεν να ζητήσωσι και λάβωσι παρά του αρμοδίου παραρτήματος του Γ .Χ.Κ. άδειαν εξαγωγής και μεταφοράς εκ του εργοστασίου, ήτις προσαρτάται εις την κατατιθεμένην διασάφησιν εξαγωγής αφ’ ετέρου δε να καταθέσωσιν εις το αρμόδιον τελωνείον ομού μετά της σχετικής διασαφήσεως εξαγωγής δήλωσιν, εν η δέον να αναγράφωνται: α)Το όνομα και επώνυμον του εξάγοντος και του αντιπροσώπου του. β) Ο αριθμός και το είδος των δοχείων εν οις περιέχεται το εξαγόμενον συμπεπυκνωμένον σιρόπιον μετά των επ’ αυτών επιτεθειμένων διακριτικών σημείων και αριθμών, ως και το μικτόν και καθαρόν βάρος αυτού εις χιλιόγραμμα και το εις λίτρα ποσόν αυτού, τον βαθμόν σακχάρου (μπωμέ) και την εις σάκχαρον περιεκτικότητα αυτού. γ)Το οινοπνευματοποιείον β΄ κατηγορίας εξ ού προέρχεται το εξαγόμενον συμπεπυκνωμένον σιρόπιον, τον αριθμόν και χρονολογίαν της επισυναπτομένης αδείας μεταφοράς αυτού και το εκδόσαν την άδειαν παράρτημα του Γενικού Χημείου του Κράτους.δ)Το πρόσωπον και ο τόπος της αποστολής του συμπεπυκνωμένου σιροπίου, το πλοίον εφ’ ου θέλει γίνη η φόρτωσις αυτού και εάν η εξαγωγή θέλει γίνη απ’ ευθείας δια του Τελωνείου, παρ’ ω κατετέθη η διασάφησις ή πρόκειται να πραγματοποιηθή αύτη μέσω άλλου Τελωνείου του Κράτους και ωρισμένως ποίου. 2.Ο τελώνης επί τη καταθέσει της σχετικής διασαφήσεως εκδίδει την άδειαν φορτώσεως και ορίζει εν αυτή τη αδεία φορτώσεως τον ελεγκτήν και το λοιπόν βοηθητικόν προσωπικόν, οίτινες από κοινού μετά του υπό του τελώνου ειδοποιημένου προς τούτο διευθυντού ή του παρ’ αυτού οριζομένου χημικού του αρμοδίου παραρτήματος του Γ.Χ.Κ., θέλουσι προβή εις την εξέλεγξιν του βάρους και είδους του εξαγομένου συμπεπυκνωμένου σιροπίου και την επαλήθευσιν εν γένει του περιεχομένου της διασαφήσεως, ως και την ενέργειαν δειγματοληψίας επί του ανωτέρω εξαγομένου προϊόντος. Επί τη βάσει της γενομένης επαληθεύσεως συντάσσεται παρά των ενεργησάντων ταύτην έκθεσις εις τριπλούν κατά τον υπό του Γενικού Χημείου του Κράτους καθορισθησόμενον τύπον, εν η βεβαιούται το βάρος και είδος του εξαγομένου συμπεπυκνωμένου σιροπίου, αναγραφομένων και των λοιπών στοιχείων της υποβληθείσης δηλώσεως του εξαγωγέως. Εν τη εκθέσει ταύτη ην προσυπογράφει και ο ενδιαφερόμενος εξαγωγεύς ή ο αντιπρόσωπος αυτού, γίνεται μνεία και περί του εξ εκάστου είδους του εξαγομένου συμπεπυκνωμένου σιροπίου λαμβανομένου δείγματος υπό των κατ’ αυτών παραστάντων υπαλλήλων. Ο σχηματισμός του δείγματος γίνεται εφ’ όσον το δυνατόν εκ πλειοτέρων δοχείων, πληρούνται δε δι’ αυτού δύο ευρύστομοι φιάλαι μετά καταλλήλου πώματος εξασφαλίζοντος την στεγανότητα τούτων, χωρητικότητος εκάστης τουλάχιστον ημίσεος λίτρου. Αι φιάλαι αύται σφραγίζονται κανονικώς δια της σφραγίδος του παραρτήματος του Γενικού Χημείου του Κράτους ή της του Τελωνείου και της του εξαγωγέως. (Μετά την σελ. 268,42) Σελ. 268,43 Κατεργασία ξηράς Σταφίδας 28.Δ.γ.1 Αμφότεραι αι φιάλαι του εξ εκάστου είδους του εξαγομένου προϊόντος ληφθέντος δείγματος παραλαμβάνονται υπό του παραστάντος χημικού, εάν δε δεν υφίσταται παράρτημα του Γενικού Χημείου του Κράτους εν τη έδρα του Τελωνείου και δεν παρεστάθη κατά τον έλεγχον της φορτώσεως χημικός, το ληφθέν εις διπλούν δείγμα αποστέλλεται υπό του τελώνου εις το πλησιέστερον παράρτημα του Γενικού Χημείου του Κράτους ή εις την κεντρικήν υπηρεσίαν του Γενικού Χημείου του Κράτους. Το έν των αντιτύπων της συνταχθείσης εκθέσεως επαληθεύσεως της διασαφήσεως παραμένει εν τω Τελωνείω και προσαρτάται εις την διασάφησιν εξαγωγής, το δεύτερον παραδίδεται εις τον εξαγωγέα, ίνα χρησιμεύση αυτώ ως δικαιολογητικόν της εκ του οινοπνευματοποιείου εξαγωγής κατά τον ενεργούμενον έλεγχον και το τρίτον διαβιβάζεται εν καιρώ υπό της τελωνειακής αρχής εις το αρμόδιον παράρτημα του Γενικού Χημείου του Κράτους μετά των λοιπών δικαιολογητικών της πραγματοποιηθείσης εξαγωγής. 3.Μετά την εξέλεγξιν του βάρους και του είδους του προς εξαγωγήν συμπεπυκνωμένου σιροπίου και δειγματοληψίαν αυτού τα εμπεριέχοντα τούτο δοχεία τίθενται εις τας επί τούτω ωρισμένας φορτηγίδας και παρακολουθούνται υπό των προς τούτο εντελλομένων τελωνειακών υπαλλήλων μέχρι της επί του πλοίου φορτώσεως του όλου ποσού δι’ όπερ κατετέθη η σχετική διασάφησις εξαγωγής. Μετά την πραγματοποίησιν της φορτώσεως, βεβαιουμένης δια της προσαγομένης εγγράφου δηλώσεως του πράκτορος ή πλοιάρχου, εκ της ενσήμου τελωνειακής φορτωτικής υπογεγραμμένης υπό του τελώνου, του λιμενάρχου, του πράκτορος, όταν πρόκειται περί φορτώσεως επί του πλοίου, απαγορευομένης της φορτώσεως επί του ιστιοφόρου, συντάσσεται παρά του ελεγκτού ή του τελώνου η βεβαίωσις του εξαχθέντος συμπεπυκνωμένου σιροπίου επί της αδείας φορτώσεως, αναγραφομένου επ’ αυτής του ποσού και του βάρους του εξαχθέντος προϊόντος και του πλοίου εφ’ ου τούτο εφορτώθη. Αντίγραφα, της διασαφήσεως εξαγωγής και της αδείας μεταφοράς του συμπεπυκνωμένου σιροπίου, μεθ’ ενός αντιτύπου της εκθέσεως δειγματοληψίας και αντιγράφου των ως άνω δικαιολογητικών, διαβιβάζονται υπό της τελωνειακής αρχής εις το αρμόδιον παράρτημα του Γενικού Χημείου του Κράτους μετά την οριστικήν πραγματοποίησιν της εξαγωγής των εν τη διασαφήσει αναγραφομένων ποσοτήτων. Σελ. 268,44 4.Εν περιπτώσει μερικής ή ολικής ματαιώσεως της εξαγωγής είτε μέσω του εν τη διασαφήσει αναγραφομένου πλοίου είτε δι’ επομένου πλοίου, προσηκόντως δε βεβαιωθή, ότι η ματαίωσις αύτη της εξαγωγής προήλθεν ένεκα φυσικού κωλύματος, ανεξαρτήτου της θελήσεως του εξαγωγέως, το συντασσόμενον εν τοιαύτη περιπτώσει πρακτικόν προσαρτάται εις την διασάφησιν εξαγωγής. Εν τω πρακτικώ τούτω αναγράφονται το σύνολον του είδους και ποσού του εξαγομένου προϊόντος, το είδος και ποσόν του μη εξαχθέντος τοιούτου, ως και ο αριθμός και χρονολογία της κατατεθείσης διασαφήσεως εξαγωγής. Αντίγραφον του πρακτικού τούτου επισυνάπτεται εις τα λοιπά δικαιολογητικά τα προς το αρμόδιον παράρτημα του Γενικού Χημείου του Κράτους διαβιβαζόμενα, ίνα ληφθή υπ’ όψει κατά την ενεργουμένην πιστοχρέωσιν του εργοστασίου και ίνα λάβη γνώσιν το εκδόσαν την άδειαν παράρτημα του Γενικού Χημείου του Κράτους, όπως τούτο επιφέρη την δέουσαν διόρθωσιν εις το βιβλίον αδειών μεταφοράς και το εις χείρας του αποστολέως παραμένον στέλεχος της αδείας, χρεωθή δε ούτω ο εργοστασιάρχης δια της μη εξαχθείσης εις την αλλοδαπήν ποσότητος του προϊόντος. 5.Εν περιπτώσει αναβολής της εξαγωγής του εις το Τελωνείον μεταφερθέντος προϊόντος, μεταφέρεται τούτο, επιμελεία και δαπάνη του εξαγωγέως, εις ιδιωτικήν αποθήκην αποταμιεύσεως, τελούσαν υπό τον έλεγχον της τελωνειακής αρχής, μέχρι της πραγματοποιήσεως της εξαγωγής βραδύτερον. Εν περιπτώσει δε οριστικής ματαιώσεως της εξαγωγής του συνόλου ή μέρους του προϊόντος, τούτο παραδίδεται εις τον καταθέσαντα την διασάφησιν της εξαγωγής ή τον αντιπρόσωπον αυτού επί αποδείξει και μετά την σύνταξιν της κατά τα ανωτέρω πράξεως της βεβαιούσης την ματαίωσιν της μερικής ή ολικής εξαγωγής, ειδοποιείται δε παρά της τελωνειακής αρχής και το εκδόσαν την άδειαν μεταφοράς του συμπεπυκνωμένου σιροπίου παράρτημα του Γενικού Χημείου του Κράτους, ίνα λάβη τούτο υπ’ όψει και προβή εις την βεβαίωσιν του εις το εργοστάσιον επαναφερθέντος προϊόντος και εις την εγγραφήν αυτού εν τω υπό του εργοστασιάρχου τηρουμένω βιβλίω. Το ούτω παραληφθέν προϊόν εισάγεται εις το εργοστάσιον εξ ου εξήχθη μέχρι της κατά τας διατάξεις του νόμου και του παρόντος Β.Δ/τος διαθέσεως αυτού. 6.Οσάκις το προς εξαγωγήν εις την Αγγλίαν  συμπεπυκνωμένον σιρόπιον πρόκειται να εξαχθή  ουχί απ’ ευθείας δια του τελωνείου, παρ’ ω  κατετέθη η διασάφησις  εξαγωγής, αλλά μέσω άλ28.Δ.γ.1 Κατεργασία ξηράς Σταφίδας λου Τελωνείου του Κράτους και δι’ άλλου ατμοπλοίου ή σιδηροδρομικώς, τούτο δέον να ορίζηται εν τη κατατεθειμένη διασαφήσει εξαγωγής, λαμβάνονται δε κατά την περίπτωσιν ταύτην, παρά της τελωνειακής αρχής πάντα τα κατά τους τελωνειακούς νόμους οριζόμενα μέτρα, τα εφαρμοζόμενα δια τα υποκείμενα εμπορεύματα, τηρουμένων και των διατάξεων του παρόντος άρθρου. Ο προϊστάμενος του Τελωνείου δι’ ου επραγματοποιήθη τελικώς η εις την Αγγλίαν εξαγωγή του προϊόντος, οφείλει να αποστείλη προς το Τελωνείον παρ’ ω κατετέθη αρχικώς η διασάφησις εξαγωγής τα δικαιολογητικά της εξαγωγής, αναγράφων επ’ αυτής και το ατμόπλοιον ή τον αριθμόν των βαγονίων εφ’ ων τούτο εφορτώθη. Εν περιπτώσει καθ’ ην το όλον ή μέρος του εις το τελευταίον τούτο Τελωνείον μεταφερθέντος συμπεπυκνωμένου σιροπίου δεν ήθελεν εξαχθή εις την Αγγλίαν, ένεκα κωλύματος ανεξαρτήτου της θελήσεως του εξαγωγέως, τούτο δέον να επαναφερθή εις το εργοστάσιον εξ ου εξήχθη τηρουμένων των εν τέλει της παρ. 6 του άρθρου τούτου οριζομένων. 7.Το αρμόδιον παράρτημα του Γενικού Χημείου του Κράτους, ή το Γενικόν Χημείον του Κράτους, καθ’ ην περίπτωσιν υπεβλήθησαν αυτώ τα κατά την εξαγωγήν του συμπεπυκνωμένου σιροπίου ληφθέντα δείγματα αυτού, προβαίνει εις την εξέτασιν των δειγμάτων, ελέγχον το είδος και ποιότητα του ανωτέρω προϊόντος, τον βαθμόν σακχάρου (μπωμέ) και την εις σάκχαρον περιεκτικότητα αυτού και εν γένει εάν τούτο πληροί τους υπό του άρθρ. 1 του παρόντος καθοριζομένους όρους. Επί τη βάσει της εξετάσεως ταύτης και μετά τον έλεγχον των υπό της τελωνειακής αρχής διαβιβασθέντων εις το αρμόδιον παράρτημα του Γενικού Χημείου του Κράτους δικαιολογητικών της πραγματοποιηθείσης εξαγωγής εις την Αγγλίαν, συντάσσεται η οικεία έκθεσις κατά τον υπό του Γενικού Χημείου του Κράτους καθορισθησόμενον τύπον, εν η εκτός των εκ της ως άνω εξετάσεως προκυπτόντων στοιχείων αναγράφονται το ονοματεπώνυμον του εξαγωγέως, το εξαχθέν είδος του συμπεπυκνωμένου σιροπίου, το ποσόν αυτού εις χιλιόγραμμα και εις λίτρα και ο αριθμός και χρονολογία της διασαφήσεως εξαγωγής. Δι’ εκάστην διασάφησιν και δι’ έκαστον δείγμα εξαχθέντος συμπεπυκνωμένου σιροπίου συντάσσεται ιδία τοιαύτη έκθεσις. Το αρμόδιον παράρτημα του Γενικού Χημείου του Κράτους οφείλει το ταχύτερον να υποβάλη την έκθεσιν ταύτην μετά των διαβιβασθέντων αυτώ οικείων δικαιολογητικών της πραγματοποιηθείσης εξαγωγής εις Γενικόν Χημείον του Κράτους. Αντίγραφον της ως άνω εκθέσεως αποστέλλεται παρά του συντάξαντος ταύτην Παραρτήματος του Γενικού Χημείου του Κράτους εις τον εξαγωγέα, όστις εν περιπτώσει μη αποδοχής παρά τούτου του αποτελέσματος της εξετάσεως, δύναται εντός 5 ημερών από της κοινοποιήσεως αυτώ της εν λόγω εκθέσεως να ζητήση την επανάληψιν της εξετάσεως επί του ετέρου του εις διπλούν ληφθέντος δείγματος. Η δευτέρα εξέτασις αύτη ενεργείται παρά της Κεντρικής Υπηρεσίας του Γενικού Χημείου του Κράτους, τα αποτελέσματα δε ταύτης είναι υποχρεωτικά δια τον εξαγωγέα, τον οποίον βαρύνει πάσα δαπάνη της εξετάσεως ταύτης εν περιπτώσει επιβεβαιώσεως των αποτελεσμάτων της πρώτης τοιαύτης εξετάσεως. Μηνιαία δήλωσις Άρθρ.6.-1.Οι οινοπνευματοποιοί Β΄ κατηγορίας οι κατεργαζόμενοι ξηράν σταφίδα εν γένει προς παρασκευήν συμπεπυκνωμένου σιροπίου οφείλουσιν, όπως εντός 10 ημερών από της λήξεως εκάστου μηνός υποβάλλωσιν εις το εποπτεύον το εργοστάσιόν των Παράρτημα του Γενικού Χημείου του Κράτους δήλωσιν εξηγμένην εκ του παρ’ αυτών τηρουμένου κατά νόμον βιβλίου, περί των κατά τον προηγούμενον μήνα εργασιών των, συντεταγμένην επί ειδικού εντύπου υπό του Γενικού Χημείου του Κράτους καθορισθησομένου και περιλαμβάνουσα: α)Την υπάρχουσαν ποσότητα ξηράς σταφίδος και την περιεκτικότητα ταύτης εις σάκχαρον εις την αρχήν του προηγουμένου μηνός καθ’ ον ειργάσθησαν, την εντός του αυτού μηνός εισαχθείσαν νέαν ποσότητα, την καθ’ όλον τον λήξαντα μήνα κατεργασθείσαν και την εις το τέλος του μηνός υπολειφθείσαν. β)Τα εις την αρχήν εκάστου μηνός υπάρχοντα υπόλοιπα εκ του προηγουμένου μηνός υγρών εκχυλίσεως ξηράς σταφίδος μετά του βαθμού σακχάρου (μπωμέ) και οινοπνεύματος και της εις σάκχαρον περιεκτικότητος αυτών, τα καθ’ όλον τον μήνα παραχθέντα ποσά τοιούτων υγρών, τα καθ’ όλον τον μήνα χρησιμοποιηθέντα ποσά τοιούτων υγρών, προς παρασκευήν συμπεπυκνωμένου σιροπίου, ως και τα μεταφερθέντα τοιαύτα εις το οινοπνευματοποιείον προς απόσταξιν μετά του αντιστοίχου βαθμού σακχάρου (μπωμέ) και τυχόν βαθμού οινοπνεύματος και της εις σάκχαρον περιεκτικότητος αυτών.γ) Τα εις το τέλος του μηνός υπάρχοντα υπόλοιπα υγρών εκχυλίσεως ξηράς σταφίδος μετά του βαθμού σακχάρου (μπωμέ) και της εις σάκχαρον περιεκτικότητος αυτών. δ)Τα εις την αρχήν εκάστου μηνός υπάρχοντα υπόλοιπα συμπεπυκνωμένου σιροπίου, το καθ’ όλον τον μήνα παραχθέν συμπεπυκνωμένον σιρόπιον το διατεθέν τοιούτον, ως και το εν τω εργοστασίω υπάρχον εις το τέλος του μηνός υπόλοιπον αυτού μετά του βαθμού σακχάρου (μπωμέ) και της εις σάκχαρον περιεκτικότητος αυτού. (Μετά την σελ. 268,44) Σελ. 268,45 Κατεργασία ξηράς Σταφίδας 28.Δ.γ.1 2.Εις την ανωτέρω δήλωσιν επισυνάπτεται κατάστασις εμφαίνουσα αναλυτικώς και κατά χρονολογικήν σειράν : α)Τας αδείας εξαγωγής και μεταφοράς, τον αριθμόν και χρονολογίαν της διασαφήσεως εξαγωγής, το εις την Αγγλίαν εξαχθέν ποσόν εις χιλιόγραμμα και λίτρα συμπεπυκνωμένου σιροπίου, τον βαθμόν σακχάρου (μπωμέ) και την εις σάκχαρον περιεκτικότητα τούτου και κεχωρισμένως τα διατεθέντα εις το εσωτερικόν εις εργοστάσια δικαιούμενα παρά του νόμου κατεργασίας ξηράς σταφίδος συμφώνως τω άρθρ. 9 του Νόμ. 3501/1928, ως το άρθρον τούτο ετροποποιήθη υπό του Ν.Δ. 3419/1955, ποσά υγρών εκχυλίσεως ξηράς σταφίδος και συμπεπυκνωμένου σιροπίου μετά των αντιστοίχων βαθμών σακχάρου (μπωμέ) και της εις σάκχαρον περιεκτικότητος αυτών. Καταμέτρησις υπολοίπων. Έλεγχος δικαιολογητικών κινήσεως. 3.Το αρμόδιον Παράρτημα του Γενικού Χημείου του Κράτους δια του εποπτεύοντος το εργοστάσιον χημικού υποχρεούται, όπως εις το τέλος εκάστου μηνός μεταβαίνη επί τόπου και προβαίνη εις την καταμέτρησιν των εν τω εργοστασίω υπαρχόντων και δια την παρασκευήν συμπεπυκνωμένου σιροπίου προοριζομένων υπολοίπων ξηράς σταφίδος, υγρών εκχυλίσεως ταύτης και συμπεπυκνωμένου σιροπίου μετά των αντιστοίχων βαθμών σακχάρου (μπωμέ) και της εις σάκχαρον περιεκτικότητος τούτων και προκειμένου περί αραιών σακχαρούχων υγρών υποστάντων οινοπνευματικήν ζύμωσιν και του βαθμού οινοπνεύματος αυτών και την σύνταξιν του οικείου πρωτοκόλλου εις τριπλούν, προσυπογραφομένου υπό του εργοστασιάρχου. Εφ’ όσον η λεπτομερής καταμέτρησις της υπαρχούσης ξηράς σταφίδος αποβαίνει δυσχερής, λόγω της ποσότητος ή του τρόπου της αποθηκεύσεως, δύναται να εξευρίσκεται το ποσόν ταύτης λογιστικώς, εκ των υπαρχόντων στοιχείων, επιβεβαιούται δε η κατά προσέγγισιν ύπαρξις της ποσότητος ταύτης κατόπιν εκτιμήσεως, ενεργουμένης δι’ αυτοψίας της υπαρχούσης εν τω εργοστασίω ξηράς σταφίδος. Εν τω συντασσομένω πρωτόκολλω δέον να αναγράφωνται κεχωρισμένως δι’ έκαστον είδος τα περιέχοντα αυτά δοχεία, το ύψος των περιεχομένων υγρών, ο βαθμός σακχάρου (μπωμέ) και ο τυχόν τοιούτος του οινοπνεύματος μετά της εις σάκχαρον περιεκτικότητος τούτων και το σύνολον των ευρεθέντων κατ’ είδος προϊόντων. Το έν των πρωτοκόλλων τούτων τηρείται εν τω εργοστασίω τα δε έτερα δύο παραλαμβάνονται υπό του ενεργήσαντος την καταμέτρησιν χημικού, εξ ων το έν υποβάλλεται υπό του Χημικού Παραρτήματος αμέσως εις το Γενικόν Χημείον του Κράτους. Σελ. 268,46 4.Η υπηρεσία του αρμοδίου Παραρτήματος του Γενικού Χημείου του Κράτους προβαίνει εις την εξέλεγξιν της ανωτέρω δηλώσεως, λαμβάνουσα υπ’ όψει πάντα τα εν τη υποβληθείση δηλώσει αναγραφόμενα στοιχεία, τα παρά του εργοστασιάρχου τηρούμενα βιβλία, τας χορηγηθείσας αδείας εξαγωγής και μεταφοράς προϊόντων τας εκθέσεις δειγματοληψίας του εις την Αγγλίαν εξαχθέντος συμπεπυκνωμένου σιροπίου και πάσαν άλλην σχετικήν πληροφορίαν εξαγομένην εκ των βιβλίων του εργοστασίου ή άλλοθεν περί της κατεργασθείσης ξηράς σταφίδος και των παραχθέντων προϊόντων. 5.Ο ενεργήσας τον έλεγχον χημικός υποβάλλει ταύτην δαι του Παραρτήματος του Γ.Χ.Κ. εις την Κεντρικήν Υπηρεσίαν του Γενικού Χημείου του Κράτους μετά της καταστάσεως των εκ του εργοστασίου γενομένων εξαγωγών και αντιγράφου του παρ’ αυτού τυχόν συνταχθέντος πρωτοκόλλου επί παραβάσει του νόμου. 6.Η Γενική Διεύθυνσις του Γενικού Χημείου του Κράτους και τα Παραρτήματα αυτού καταχωρούσιν άπαντα τα στοιχεία αυτής εις ειδικόν βιβλίον ούτινος ο τύπος καθορίζεται υπό του Γενικού Χημείου του Κράτους. 28.Δ.γ.1 Κατεργασία ξηράς Σταφίδας Επαναφορά εξαχθέντος εις Αγγλίαν  συμπεπυκνωμένου σιροπίου. Τηρητέαι διατυπώσεις Άρθρ.7.-1.Επαναφορά του εις την Αγγλίαν εξαχθέντος συμπεπυκνωμένου σιροπίου παρασκευασθέντος δια κατεργασίας ξηράς σταφίδος επιτρέπεται μόνον εν περιπτώσει ανωτέρας βίας, ήτοι εμπορικού αποκλεισμού ή ναυαγίου ή άλλης αιτίας ανεξαρτήτου της θελήσεως του ενεργήσαντος την εξαγωγήν αυτού, αποχρώντως βεβαιουμένης εκ πιστοποιήσεως της αρμοδίας Ελληνικής Προξενικής Αρχής, ή εν ελλείψει τοιαύτης Αρχής και εξ άλλης αποδείξεως, βεβαιούσης την αιτίαν της επαναφοράς του προϊόντος τούτου. Το συνεπεία τοιαύτης αιτίας επαναχθέν προϊόν τίθεται εις αποθήκην αποταμιεύσεως υπό διαμετακόμισιν μέχρι της εις την αλλοδαπήν εκ νέου εξαγωγής του κατά τας σχετικάς τελωνειακάς διατάξεις ή της παραλαβής αυτού κατά τας κατωτέρω οριζομένας διατυπώσεις. Περί της γενομένης επαναφοράς συντάσσεται πρακτικόν παρά της Τελωνειακής Αρχής, εν ω αναφέρεται η προέλευσις του επιστραφέντος προϊόντος, το πρόσωπον επ’ ονόματι του οποίου επανήχθη τούτο, το βεβαιωθέν είδος και ποσόν αυτού, ο αριθμός και χρονολογία της διασαφήσεως δι’ ης εξήχθη τούτο εις την Αγγλίαν και το ονοματεπώνυμον του εξαγαγόντος εργοστασιάρχου, γίνεται δε μνεία εν αυτώ ότι πρόκειται περί εγχωρίου προϊόντος επαναχθέντος εκ της Αγγλίας και επομένως μη υποκειμένου εις εισαγωγικόν δασμόν. 2.Ανεφίκτου ούσης της εις την Αγγλίαν εκ νέου εξαγωγής του επαναφερθέντος προϊόντος, επιτρέπεται η εκ του Τελωνείου παραλαβή του, άνευ καταβολής εισαγωγικού δασμού. Προς τούτο δέον ο οινοπνευματοποιός Β΄ κατηγορίας παρ’ ου εξήχθη το προϊόν τούτο να υποβάλη αίτησιν προς τον Τελώνην εν η δέον να ορίζη. α)Τον αριθμόν και χρονολογίαν της διασαφήσεως εξαγωγής δι’ ης εξήχθη το εκ της Αγγλίας επαναφερθέν συμπεπυκνωμένον σιρόπιον, το Τελωνείον, δι’ ου εξήχθη και το ονοματεπώνυμον του ενεργήσαντος την εξαγωγήν. β)Την αιτίαν της επαναφοράς του εκ της Αγγλίας. γ)Το είδος του προς επανεισαγωγήν αιτουμένου προϊόντος, το μικτόν και καθαρόν βάρος αυτού, το είδος των δοχείων εν οις περιέχεται και τα επ’ αυτών επιτεθειμένα διακριτικά σημεία, και δ)Τον τόπον της μεταφοράς του επανεισαχθέντος προϊόντος. Ο Τελώνης υποβάλλει την αίτησιν ταύτην εις το Γενικόν Χημείον του Κράτους, εκθέτων δι’ αναφοράς του εάν πράγματι το προς επανεισαγωγήν αιτηθέν προϊόν και ποσόν επανεφέρθη εκ της Αγγλίας και την αιτίαν της τοιαύτης επαναφοράς. Μετά της αναφοράς υποβάλλει και δείγμα εξ εκάστης ποιότητος του προς παραλαβήν αιτουμένου προϊόντος ή αντί τούτου επισυνάπτεται, έκθεσις χημικής αναλύσεως του αρμοδίου Παραρτήματος του Γενικού Χημείου του Κράτους, προς ο διαβιβάζονται τα λαμβανόμενα ταύτα δείγματα. Εν τη εκθέσει χημικής αναλύσεως διαλαμβάνεται το είδος του εξετασθέντος προϊόντος και ο βαθμός σακχάρου (μπωμέ) και η εις σάκχαρον περιεκτικότης αυτού . 3.Το Γενικόν Χημείον του Κράτους, αφ’ ου λάβη υπ’ όψιν την υποβληθείσαν αίτησιν, την έκθεσιν χημικής αναλύσεως των ληφθέντων δειγμάτων και τα παρ’ αυτού τηρούμενα βιβλία του εξαγομένου συμπεπυκνωμένου σιροπίου εξ ξηράς σταφίδος, διατάσσει την παράδοσιν του αιτουμένου προϊόντος άνευ καταβολής εισαγωγικού δασμού και την μεταφοράν τούτου εις το οινοπνευματοποιείον Β΄ κατηγορίας εξ ου εξήχθη. Το ούτω παραληφθέν εκ του Τελωνείου συμπεπυκνωμένον σιρόπιον δέον να συνοδεύηται δι’ αδείας μεταφοράς εκδιδομένης υπό του αρμοδίου Παραρτήματος του Γενικού Χημείου του Κράτους ή ελλείψει τούτου παρά της Τελωνειακής Αρχής. Η παραλαβή του προϊόντος, ούτινος διετάχθη η παράδοσις άνευ καταβολής εισαγωγικού δασμού, γίνεται επί τη προσαγωγή εις την Τελωνειακήν Αρχήν χρηματικής ή άλλης εγγυήσεως ίσης προς τον εισαγωγικόν δασμόν εις ον υπάγεται το παραλαμβανόμενον προϊόν. Η εγγύησις αύτη επιστρέφεται ή λύεται μετά την υπό του παραλαβόντος προσαγωγήν αποδείξεως του Παραρτήματος του Γενικού Χημείου του Κράτους υπό την εποπτείαν του οποίου υπάγεται το οινοπνευματοποιείον Β΄ κατηγορίας, εις ο μεταφέρθη το προϊόν τούτο, βεβαιούντος την παραλαβήν και την χρέωσιν αυτού εις το οικείον βιβλίον του εργοστασίου. Άρθρ.8.-Εις του Ημετέρους επί των Οικονομικών και Γεωργίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. (Αντί της σελ. 268,47) Σελ. 268,47(α) Κατεργασία ξηράς Σταφίδας 28.Δ.γ.1 